Izziņa par atzinumos sniegtajiem iebildumiem

|  |
| --- |
| Ministru kabineta noteikumu “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” projektam |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 22.03.2019 |
|  |  |
| Saskaņošanas dalībnieki | Tieslietu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Latvijas Pašvaldību savienība, Korupcijas novēršanas un apkarošanas birojs, Latvijas Darba devēju konfederācija, Latvijas Tirdzniecības un rūpniecības kamera un Latvijas Lielo pilsētu asociācija. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Vides aizsardzības un reģionālās attīstības ministrijas, Tieslietu ministrijas, Veselības ministrijas, Ekonomikas ministrijas. |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

II. Jautājumi, par kuriem saskaņošanā vienošanās ir panākta

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | **Noteikumu projekta nosaukums:**  **“Noteikumi par piemērojamo elektroniskā rēķina standartu un tā pamatelementu izmantošanas specifikāciju un aprites kārtību”** | | **Tieslietu ministrija**  Vēršam uzmanību, ka projekta nosaukums neatbilst Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” (turpmāk – Noteikumi Nr. 108) 91. un 92. punktam, kas noteic, ka noteikumu projekta nosaukumā vārdus “kārtība”, “noteikumi” vai tamlīdzīgi raksta kā nosaukuma pēdējo vārdu un ka nosaukumu ar vārdiem “Noteikumi par” iesāk tikai retos izņēmuma gadījumos. Ievērojot minēto, lūdzam precizēt projekta nosaukumu, izsakot to, piemērām, šādā redakcijā: “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. | **Ņemts vērā** | | **Noteikumu projekta nosaukums:**  **“Piemērojamais elektroniskā rēķina standarts un tā pamatelementu izmantošanas specifikācija un aprites kārtība”** |
| 2. | **Noteikumu projekta nodaļas.** | | **Tieslietu ministrija**  Ņemot vērā, ka projektā ir tikai seši punkti, lūdzam atbilstoši Noteikumu Nr. 108 111. punktam izvērtēt, vai projekta tekstu vispār nepieciešams sadalīt nodaļās. Gadījumā, ja projekta teksta sadalījums nodaļās ir nepieciešams, lūdzam precizēt projektu atbilstoši Noteikumu Nr. 108 107.1. apakšpunktam, numurējot projekta nodaļas. | **Ņemts vērā** | | **Precizētas noteikumu projekta nodaļas.** |
| 3. |  | | **Vides aizsardzības un reģionālās attīstības ministrija**  Šajos MK noteikumos ir jāietver e-rēķinu aprites nosacījumi (piem., kā dokuments ir jāsagatavo, jāpārbauda, jānosūta, jāsaņem, jāinformē par saņemšanu (vai jāapliecina saņemšanas fakts), jāinformē par izpildes faktu. Ko darīt, ja rēķins ir bijis nosūtīts kļūdains, vai tiek atcelts? Jāatrunā kārtība, kā var kļūt per PEPPOL adresātu), pieejamības nosacījumi, termiņi e-rēķinu izmantošanas uzsākšanai, iesaistīto pušu pienākumi un atbildības( piem., VRAA pusei jāuzņemas nodrošināt e-adreses e-rēķinu risinājuma publiskām personām pieejamību, uzturēšanu un attīstību, auditācijas nodrošināšana (t.sk. ko jāauditē), dalībnieku informēšana par plānotiem un neplānotiem pārtraukumiem, e-rēķinu izmantotājiem jāuzņemas korekti veidot un attiecīgajos veidos iesniegt e-rēķinus, pieņemt e-rēķinus un informēt piegādātāju par to saņemšanu/izpildi, FM jāuzņemas noteikt standartus, informēt iesaistītās puses par jebkādām izmaiņām tajos.), e-rēķinu glabāšanas termiņus. | **Ņemts vērā (panākta vienošanās)**  Ministru kabineta 2017.gada 12.septembra noteikumi Nr.546 “Oficiālo elektronisko adrešu informācijas sistēmas noteikumi” jau nosaka vispārējo dokumentu aprites kārtību elektronisko adrešu informācijas sistēmā. Gadījumā, ja elektroniskajiem rēķiniem ir paredzama speciāla aprites kārtība elektronisko adrešu informācijas sistēmā, tad to nepieciešams noteikt iepriekš minētajos noteikumos.  Vienlaikus, tā kā šobrīd nav uzsākts īstenot Eiropas infrastruktūras savienošanas instrumenta (*Connecting Europe Facility*) līdzfinansēto projektu “Eiropas elektroniskais rēķins” (*e-Invoices CEF Project*), kura ietvaros cita starpā paredzēts izvērtēt nepieciešamās izmaiņas normatīvajos aktos, šobrīd arī nav panākta pilnīga vienošanās par projekta ietvaros izstrādājamā risinājuma darbību, attiecīgi nav iespējams paredzēt noteikumus par risinājuma darbību (ja tādus papildus esošajam regulējumam būs nepieciešams noteikt). Attiecīgi protokollēmumā ir paredzēts uzdevums VARAM un FM projekta īstenošanas gaitā izvērtēt nepieciešamās izmaiņas normatīvajos aktos un noteiktā kārtībā tās iesniegt izskatīšanai Ministru kabinetā.  Papildus skaidrojam, ka elektronisko rēķinu standartu, jau ir noteikusi Eiropas Standartizācijas institūcija (CEN) un saskaņā ar Direktīvu 2014/55/ES un Eiropas Komisijas Eiropas Savienības Oficiālā Vēstneša 2017.gada 17.oktobra laidienā Nr. L 266/19 publicēto Komisijas 2017.gada 16.oktobra īstenošanas lēmumu 2017/1870 par atsauces uz elektronisko rēķinu sagatavošanas Eiropas standartu un tā sintakšu saraksta publicēšanu dalībvalstīm minētais standarts ir obligāts, attiecīgi Finanšu ministrija nenoteikts citus standartus. | | **Protokollēmuma projekta 2.punkts:**  “2. Vides aizsardzības un reģionālās attīstības ministrijai (Valsts reģionālās attīstības aģentūrai), īstenojot Eiropas infrastruktūras savienošanas instrumenta (Connecting Europe Facility) līdzfinansēto projektu “Eiropas elektroniskais rēķins” (e-Invoices CEF Project), sadarbībā ar Finanšu ministriju sagatavot un atbilstoši kompetencei noteiktā kārtībā iesniegt Ministru kabinetā nepieciešamos grozījumus normatīvajos aktos, nosakot, ka tiešās pārvaldes iestādes elektronisko rēķinu saņemšanai izmanto tikai projekta ietvaros radītos elektronisko rēķinu piegādes risinājumus.” |
| 4. | **Noteikumu projekta 3.punkts:**  “3. Pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem elektronisko rēķinu, kas ir sagatavots un izsniegts elektroniskā veidā un atbilst piemērojamajam elektroniskā rēķina standartam un iepirkuma līgumā vai publiskās un privātās partnerības līgumā pasūtītāja, sabiedrisko pakalpojumu sniedzēja vai publiskā partnera vai tā pārstāvja noteiktajām papildu prasībām obligātas informācijas norādīšanai kādā no piemērojamajā elektroniskā rēķina standartā paredzētajiem izvēles pamatelementiem.” | | **Vides aizsardzības un reģionālās attīstības ministrija**  Standarta izvēles pamatelementu noteikšana kā obligāta, savstarpēji vienojoties (*skat. “... un iepirkuma līgumā vai publiskās un privātās partnerības līgumā pasūtītāja, sabiedrisko pakalpojumu sniedzēja vai publiskā partnera vai tā pārstāvja noteiktajām papildu prasībām obligātas informācijas norādīšanai kādā no piemērojamajā elektroniskā rēķina standartā paredzētajiem izvēles pamatelementiem”*) ar valsts pārvaldes iestādēm publiskā iepirkuma procesā, neatbilst standarta un tā precizējuma (CIUS) būtībai. Ja valsts pārvaldes iestādēm elektroniskajos rēķinos ir nepieciešami papildus obligāti lauki, tie ir jāpadara obligāti, izmainot esošo vai izveidojot jaunu CIUS un, ja nepieciešams, mainot vai papildinot tā pārbaudes *schematron* algoritmus. Tāpat jāņem vērā, ka vairāku CIUS izveide rada sarežģījumus publiskā iepirkuma procesa dalībniekiem gan Latvijā, gan Eiropas Savienībā.  Ņemot vērā minēto, VARAM lūdz noteikumu projekta 3.punktu “3.Pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem elektronisko rēķinu, kas ir sagatavots un izsniegts elektroniskā veidā un atbilst piemērojamajam elektroniskā rēķina standartam un iepirkuma līgumā vai publiskās un privātās partnerības līgumā pasūtītāja, sabiedrisko pakalpojumu sniedzēja vai publiskā partnera vai tā pārstāvja noteiktajām papildu prasībām obligātas informācijas norādīšanai kādā no piemērojamajā elektroniskā rēķina standartā paredzētajiem izvēles pamatelementiem.” izteikt šādā redakcijā:  “*3. Pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem elektronisko rēķinu, kas ir sagatavots un izsniegts elektroniskā veidā un atbilst piemērojamajam elektroniskā rēķina standartam.*” | **Ņemts vērā**  Direktīvas 34.apsverumā ir minēts, ka *[..] Līgumslēdzējām iestādēm un līgumslēdzējiem tāpēc nebūtu jāatsakās pieņemt elektroniskos rēķinus, kuri atbilst iepriekš minētajiem nosacījumiem, tikai pamatojoties uz to, ka tie neatbilst prasībām (piemēram, valsts vai nozares īpašām prasībām vai jebkādām papildus tehniskām prasībām), kas nav šajā direktīvā īpaši paredzētās prasības. Tomēr šim pienākumam nebūtu jāietekmē iespējas rēķinus noraidīt citu pamatotu iemeslu dēļ, piemēram, līgumisku nosacījumu dēļ. [..]* Tāpat elektronisko rēķinu standarta EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” 6.1.apakšnodaļā ir minēts, ka elektroniskais rēķins, kas atbilst elektroniskā rēķina pamatelementu semantisko datu modeļa noteikumiem, negarantē tā atbilstību līgumsaistībām. No Direktīvas 2014/55/ES 34.preambulas un standartā minētā ir secināms, ka pasūtītājs, sabiedrisko pakalpojumu sniedzējs vai publiskais partneris var noraidīt elektronisko rēķinu līgumisku apsvērumu dēļ. Attiecīgi līgumā var noteikt citas prasības, kam jāatbilst elektroniskajam rēķinam.  Atbilstoši standarta lietošanas specifikācijai (*Core Invoice Usage Specification*(CIUS)) pasūtītājam, sabiedrisko pakalpojumu sniedzējam vai publiskajam partnerim iespējams norādīt, kuri datu lauki (elektroniskā rēķina pamatelementi) tiek apstrādāti (papildus obligātajiem), kā arī noteikt noteikumus attiecībā uz tajos ievadāmo informāciju, to apstrādi. Līdz ar to pasūtītājs, sabiedrisko pakalpojumu sniedzējs vai publiskais partneris var paredzēt norādīt informāciju, kuras norādīšanu paredz kāds no standarta izvēles pamatelementiem (datu laukiem) un kā apstrāde paredzēta saskaņā ar Latvijas izmantojamo CIUS.  Eiropas Komisija ir uzsvērusi, ka papildu lauku (*Extensions)*izmantošana, kā arī CIUS sadrumstalotība (ja katrs pasūtītājs pats vai katrs sektors definē savu CIUS) var radīt informācijas sistēmu sadarbspējas problēmas attiecībā uz elektroniskajā rēķinā ietvertās informācijas apstrādi jo sevišķi pārrobežu sadarbībā. Līdz ar to noteikumu projektā netiek paredzēta papildu lauku (*Extensions)*izmantošanas iespēja, kā arī Latvijā paredzēts sekot rekomendācijām un neveidot vairāk kā vienu CIUS. | | **Noteikumu projekta 5.punkts:**  “5. Pasūtītājs, sabiedrisko pakalpojumu sniedzējs vai publiskais partneris vai tā pārstāvis iepirkuma līgumā vai publiskās un privātās partnerības līgumā ir tiesīgs paredzēt pienākumu piegādātājam elektroniskajā rēķinā norādīt tādu papildu informāciju par saimniecisko darījumu, kuru var norādīt saskaņā ar piemērojamo standartu un attiecīgās informācijas apstrādi paredz šo noteikumu 4.punktā noteiktā elektronisko rēķinu pamatelementu izmantošanas specifikācija.” |
| 5. | **Anotācijas I sadaļas 2.punkts** | | **Vides aizsardzības un reģionālās attīstības ministrija**  Standarta izvēles pamatelementu noteikšana kā obligāta, savstarpēji vienojoties (*skat. “... un iepirkuma līgumā vai publiskās un privātās partnerības līgumā pasūtītāja, sabiedrisko pakalpojumu sniedzēja vai publiskā partnera vai tā pārstāvja noteiktajām papildu prasībām obligātas informācijas norādīšanai kādā no piemērojamajā elektroniskā rēķina standartā paredzētajiem izvēles pamatelementiem”)* ar valsts pārvaldes iestādēm publiskā iepirkuma procesā, neatbilst standarta un tā precizējuma (CIUS) būtībai. Ja valsts pārvaldes iestādēm elektroniskajos rēķinos ir nepieciešami papildus obligāti lauki, tie ir jāpadara obligāti, izmainot esošo vai izveidojot jaunu CIUS un, ja nepieciešams, mainot vai papildinot tā pārbaudes *schematron* algoritmus. Tāpat jāņem vērā, ka vairāku CIUS izveide rada sarežģījumus publiskā iepirkuma procesa dalībniekiem gan Latvijā, gan Eiropas Savienībā.  Ņemot vērā minēto, VARAM lūdz dzēst Anotācijas sadaļā “I. Tiesību akta projekta izstrādes nepieciešamība” (Standarta piemērošana 6.lpp.) šādu tekstu: *“Pasūtītājs, sabiedrisko pakalpojumu sniedzējs vai publiskais partneris vai tā pārstāvis papildus Eiropas elektronisko rēķinu standartā un CIUS (PEPPOL BIS Billing 3.0) noteiktajiem obligātajiem elektroniskā rēķina datu laukiem iepirkuma līgumā vai publiskās un privātās partnerības līgumā var noteikt, ka Eiropas elektronisko rēķinu standartā un CIUS (PEPPOL BIS Billing 3.0) paredzētie izvēles datu lauki ir obligāti aizpildāmi, ja šie dati ir nepieciešami elektronisko rēķinu automātiskas apstrādes nodrošināšanai vai citiem mērķiem. Savukārt, gadījumā, ja pasūtītājs, sabiedrisko pakalpojumu sniedzējs vai publiskais partneris vai tā pārstāvis iepirkuma līgumā vai publiskās un privātās partnerības līgumā neko nebūs noteicis attiecībā uz elektronisko rēķinu saturu, pasūtītājam, sabiedrisko pakalpojumu sniedzējam vai publiskajam partnerim vai tā pārstāvim būs jāpieņem un jāapstrādā jebkurš tāds elektroniskais rēķins, kas tehniski atbilst Eiropas elektronisko rēķinu standartam (Latvijā izrakstīto rēķinu gadījumā – arī CIUS) un ietver normatīvajos aktos noteikto informācijas minimumu.”* | **Anotācijas I sadaļas 2.punkts** |
| 6. | **Anotācijas I sadaļas 2.punkts** | | **Vides aizsardzības un reģionālās attīstības ministrija**  Standarta izvēles pamatelementu noteikšana kā obligāta, savstarpēji vienojoties ar valsts pārvaldes iestādēm publiskā iepirkuma procesā, neatbilst standarta un tā precizējuma (CIUS) būtībai. Ja valsts pārvaldes iestādēm elektroniskajos rēķinos ir nepieciešami papildus obligāti lauki, tie ir jāpadara obligāti, izmainot esošo vai izveidojot jaunu CIUS un, ja nepieciešams, mainot vai papildinot tā pārbaudes *schematron* algoritmus. Tāpat jāņem vērā, ka vairāku CIUS izveide rada sarežģījumus publiskā iepirkuma procesa dalībniekiem gan Latvijā, gan Eiropas Savienībā.  VARAM lūdz izteikt Anotācijas sadaļas “I. Tiesību akta projekta izstrādes nepieciešamība” (Rēķinu tālāka apstrāde, 7.lpp.) tekstu: “Pasūtītājiem, sabiedrisko pakalpojumu sniedzējiem vai publiskajiem partneriem vai to pārstāvjiem var būt dažādas un atšķirīgas vajadzības attiecībā uz elektronisko rēķinos ietveramo informāciju (piemēram, daži pasūtītāji vēlas noteikt papildus obligātos datu laukus elektroniskajā rēķinā) vai izmantoto informācijas tehnoloģijas infrastruktūru, attiecīgi katram pasūtītājam, sabiedrisko pakalpojumu sniedzējam vai publiskajam partnerim vai tā pārstāvim pašam ir jāvērtē esošās informācijas tehnoloģijas infrastruktūras risinājumu pielāgošanas un jaunu risinājumu izveides iespēja, plānojot tam arī nepieciešamos līdzekļus elektronisko rēķinu pārvēršanai cilvēklasāmā veidā vai elektroniskā rēķina tālākas automatizētas apstrādes risinājumu izstrādei. Ar Latvijas Informācijas un komunikācijas tehnoloģijas asociācijas (LIKTA) izveidotās darba grupas locekļiem ir diskutēts, ka sākotnēji varētu tikt izmantoti elektroniskie rēķini kuros ir iekodēta gan cilvēklasāma informācija.pdf formātā, gan mašīnlasāmā .xml formātā, lai nodrošinātu elektroniskā rēķina pieejamību cilvēklasāmā formā līdz sistēmu izveidei automatizētas apstrādes nodrošināšanai. ” šādā redakcijā:  *“Pasūtītājiem, sabiedrisko pakalpojumu sniedzējiem vai publiskajiem partneriem vai to pārstāvjiem pašam ir jāvērtē saņemtā elektroniskā rēķina tālākas automatizētas apstrādes risinājumu izvēle.*  *Ar Latvijas Informācijas un komunikācijas tehnoloģijas asociācijas (LIKTA) izveidotās darba grupas locekļiem ir diskutēts par iespēju elektroniskajiem rēķiniem, nepieciešamības gadījumā, pievienot arī rēķina informāciju .PDF formātā, lai nodrošinātu elektroniskā rēķina pieejamību cilvēklasāmā formā līdz sistēmu izveidei automatizētas apstrādes nodrošināšanai.”* | **Anotācijas I sadaļas 2.punkts** |
| 7. | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja tas atbilst šādām papildu prasībām:  4.1. piemērojamajā elektronisko rēķinu standartā noteiktajai ISO/IEC 19845 (UBL 2.1) sintaksei;  4.2. PAN-EUROPEAN PUBLIC PROCUREMENT ONLINE (PEPPOL) BIS Billing 3.0 rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē <http://docs.peppol.eu/poacc/billing/3.0/>.” | | **Tieslietu ministrija**  Projekta 4. punkts paredz atšķirīgas prasības elektroniskā rēķina sagatavošanai, ja piegādātājs reģistrēts vai pastāvīgi dzīvo Latvijā. Lūdzam skaidrot minētā atšķirīgā regulējuma atbilstību Eiropas Parlamenta un Padomes 2014. gada 16. aprīļa Direktīvas 2014/55/ES par elektroniskajiem rēķiniem publiskā iepirkuma procedūrās (turpmāk – Direktīva) 7. pantam. Vēršam uzmanību, ka Direktīvas norma paredz, ka “*dalībvalstis nodrošina, ka līgumslēdzējas iestādes un līgumslēdzēji pieņem un apstrādā elektroniskos rēķinus, kas atbilst Eiropas elektronisko rēķinu standartam, uz kuru atsauce ir publicēta saskaņā ar 3. panta 2. punktu, un jebkurai no sintaksēm saskaņā ar 3. panta 2. punktu publicētajā sarakstā,*” un tieši neparedz atšķirīgu prasību noteikšanas iespējas. Gadījumā, ja papildu prasību noteikšana Latvijas piegādātājiem ir savietojama ar Direktīvu, lūdzam attiecīgi precizēt projekta anotācijas V sadaļas 1. tabulas D aili, norādot, ka projekts paredz stingrākas (atšķirīgas) prasības, nekā noteikts Direktīvas 7. pantā, un atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija Nr. 19) 56.4. apakšpunktam skaidrojot stingrāku prasību noteikšanas nepieciešamību.  Minētais iebildums par atbilstību Direktīvai un nepieciešamību papildināt projekta anotācijas V sadaļu attiecas arī uz projekta 3.punktā noteikto, ka iepirkuma līgumā vai publiskās un privātās partnerības līgumā var noteikt papildu prasības obligātās informācijas norādīšanai kādā no piemērojamiem elektroniskā rēķina standarta izvēles pamatelementiem. | **Ņemts vērā**  Attiecībā uz Latvijā pastāvīgi dzīvojošām fiziskām personām un Latvijā reģistrētām juridiskām personām netiek paredzētas stingrākas prasības. CIUS ir Eiropas elektronisko rēķinu standartā paredzēta specifikācija, kas sniedz detalizētus norādījumus, paskaidrojumus un piemērus, kas saistīti ar pamatrēķina modelī esošo strukturētās informācijas elementu faktisko ieviešanu un izmantošanu konkrētā tirdzniecības situācijā. CIUS ir būtisks elements elektronisko rēķinu automātiskas apstrādes sistēmu izveidei un sniedz arī detalizētas standarta īstenošanas vadlīnijas  (piemēram, nosaka, katra lauka garumu, laukā izmantotos simbolus (skaitļi vai cipari) u.c. tehniskas lietas). Attiecīgi Ministru kabineta sēdes protokollēmumā tiek ietverts uzdevums Finanšu ministrijai izstrādāt un līdz 2019.gada 1.oktobrim noteiktā kārtībā iesniegt izskatīšanai Ministru kabinetā attiecīgu tiesību akta projektu, lai noteiktu, ka turpmāk Latvijā pastāvīgi dzīvojošas fiziskas personas un Latvijā reģistrētas juridiskas personas elektroniskos rēķinus sagatavo atbilstoši noteiktajai ISO/IEC 19845 (UBL 2.1) sintaksei. | | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja papildus 3.punktā minētajam tas atbilst PAN-EUROPEAN PUBLIC PROCUREMENT ONLINE (PEPPOL) BIS Billing 3.0 elektronisko rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē http://docs.peppol.eu/poacc/billing/3.0/.” |
| 8. | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja tas atbilst šādām papildu prasībām:  4.1. piemērojamajā elektronisko rēķinu standartā noteiktajai ISO/IEC 19845 (UBL 2.1) sintaksei;  4.2. PAN-EUROPEAN PUBLIC PROCUREMENT ONLINE (PEPPOL) BIS Billing 3.0 rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē <http://docs.peppol.eu/poacc/billing/3.0/>.” | | **Tieslietu ministrija**  Vēršam uzmanību, ka projekta 4. punktā noteiktās papildu prasības (papildu starptautisko standartu piemērošanas prasības) neatbilst Standartizācijas likuma 12.panta trešās daļas, 13.panta otrās daļas un 14.panta otrās daļas noteikumiem par to, kādā veidā pieļaujama obligāti piemērojamu standartu noteikšana Ministru kabineta noteikumos. Tāpat vēršam uzmanību, ka projekta anotācijas I sadaļā (3. lpp.) norādītie secinājumi par standartu tulkošanu ir pretrunā minētājām Standartizācijas likuma normām. Ievērojot minēto, lūdzam attiecīgi precizēt projektu un tā anotāciju. | **Ņemts vērā**  Eiropas elektronisko rēķinu standarta 7.1.apakšnodaļa jau pēc būtības paredz CIUS izstrādi un izmantošanu, tāpēc izmantojamā CIUS noteikšana pēc būtības nav papildu prasība.  Atbilstoši protokollēmuma 1.punktam Finanšu ministrija sava budžeta ietvaros iztulkos Eiropas elektronisko rēķinu standartu un sintakšu sarakstu (Eiropas elektronisko rēķinu standarta 1. un 2.daļu). Aptuvenās izmaksas ir 2088.00 *euro* + PVN. Vienlaikus atzīmējam, ka tādu standartu, kas nosaka informācijas tehnoloģijas protokolu, sistēmu izstrādes prasības, kodus, struktūras un citus tehniskus parametrus tulkošana nekādā veidā nav nepieciešama un tie nav izmantojami, lai privātpersona zinātu vai aizstāvētu savas tiesības.  Konsultējoties ar Latvijas Informācijas un komunikācijas tehnoloģijas asociācijas (LIKTA) izveidotās darba grupas locekļiem un ar informācijas tehnoloģijas sistēmu izstrādātājiem, noskaidrots, ka sistēmu izstrādē tiek izmantoti standarti un dokumenti oriģinālvalodā, t.i., angļu valodā, un tulkojums latviešu valodā pēc būtības nav nepieciešams un izmantojams informācijas tehnoloģijas sistēmas izstrādei. Savukārt izstrādāto informācijas tehnoloģijas sistēmu atbilstību standarta prasībām apliecinās informācijas tehnoloģijas sistēmu izstrādātāji, slēdzot attiecīgus līgumus ar informācijas tehnoloģijas sistēmu lietotājiem. Tāpat informācijas tehnoloģijas sistēmu lietotāji lielākajā daļā gadījumu nemaz nebūs tiesīgi piekļūt informācijas tehnoloģijas sistēmu pirmkodam, lai pret standartu pat teorētiski varētu pārbaudīt informācijas tehnoloģijas sistēmas korektu darbību, bet rīcība gadījumos, kad informācijas tehnoloģijas sistēma nestrādās vai nestrādās korekti, atrunājama starp izstrādātājiem un informācijas tehnoloģijas sistēmu pircējiem / lietotājiem noslēgtajos līgumos.  Aicinām izvērtēt, vai šādu informācijas tehnoloģijas sistēmas standartu tulkošana, pat ja tie ir obligāti piemērojami, ir lietderīga no finanšu līdzekļu izmantošanas viedokļa, jo nav saskatāms, kā standarta tulkojums kādai personai praksē varētu palīdzēt aizstāvēt savas tiesības. | | **Noteikumu projekta 3. un 4.punkts:**  “3. Pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem elektronisko rēķinu, kas ir sagatavots un izsniegts elektroniskā veidā un atbilst piemērojamajam elektroniskā rēķina standartam.  4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja papildus 3.punktā minētajam tas atbilst PAN-EUROPEAN PUBLIC PROCUREMENT ONLINE (PEPPOL) BIS Billing 3.0 elektronisko rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē http://docs.peppol.eu/poacc/billing/3.0/.”  **Precizēts anotācijas I sadaļas 2.punkta teksts šādā redakcijā:**  “Atbilstoši Standartizācijas likuma 14.panta otrajai un trešajai daļai Finanšu ministrija sava budžeta līdzekļu ietvaros līdz 2019.gada 30.jūnijam nodrošinās Latvijas Nacionālās standartizācijas institūcijas “Latvijas standarts” Latvijas nacionālā standarta statusā adaptētā elektronisko rēķinu standarta LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un tehniskās specifikācijas LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts” tulkošanu valsts valodā.”  **Papildināts Protokollēmums ar 1.punktu šādā redakcijā:**  “1. Pieņemt zināšanai, ka Finanšu ministrija, ievērojot Standartizācijas likuma 13.panta otro daļu un 14.panta otro un trešo daļu, nodrošinās Latvijas Nacionālās standartizācijas institūcijas “Latvijas standarts” Latvijas nacionālā standarta statusā adaptētā elektronisko rēķinu standarta LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un tehniskās specifikācijas LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts” tulkošanu valsts valodā par tās budžeta līdzekļiem līdz 2019.gada 30.jūnijam.” |
| 9. | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja tas atbilst šādām papildu prasībām:  4.1. piemērojamajā elektronisko rēķinu standartā noteiktajai ISO/IEC 19845 (UBL 2.1) sintaksei;  4.2. PAN-EUROPEAN PUBLIC PROCUREMENT ONLINE (PEPPOL) BIS Billing 3.0 rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē <http://docs.peppol.eu/poacc/billing/3.0/>.” | | **Ekonomikas ministrija**Vēršam uzmanību Projekta 4.1.apakšpunkta prasībām, kas nosaka, ka elektroniskajam rēķinam jāatbilst piemērojamajā elektronisko rēķinu standartā noteiktajai ISO/IEC 19845 (UBL 2.1) sintaksei.Norādām, ka standarta izteikšana 4.1.apakšpunktā noteiktajā redakcijā ir pretrunā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 5.daļā noteiktajām prasībām, proti, veidojot tiešās atsauces uz standartiem ir jāpielieto tiešās atsauces ar norādi uz standarta reģistrācijas datumu un standarta nosaukumu.Vienlaikus norādām, ka tiešo atsauču uz standartu izmantošanas gadījumā atbilstoši Ministru kabineta 2011.gada 25.maija rīkojuma Nr.217 “Par obligāti piemērojamo Latvijas nacionālo standartu tulkošanu” (turpmāk – Rīkojums Nr.217) 3.1.apakšpunktā noteiktajam, nepieciešams pamatot, kādēļ tiesību akta projektā jānorāda obligāti piemērojamo Latvijas nacionālo standartu.Ņemot vērā, ka šāds detalizēts pamatojums standarta ISO/IEC 19845 (UBL 2.1) norādīšanai nav sniegts, nav skaidri saprotama arī tā izmantošanas nepieciešamība normatīvajā aktā.Papildus vēršam uzmanību, ka atbilstoši Rīkojuma Nr.217 1.punkta prasībām, izstrādājot tiesību aktu projektus, nepieciešams atsaukties tikai uz obligāti piemērojamā Latvijas nacionālā standarta versiju, kā arī atbilstoši 3.2.apakšpunktam, minēt standarta tulkošanas finansējuma avotu un termiņu, kādā paredzēts nodrošināt standarta tulkojumu latviešu valodā.Ņemot vērā minēto, kā arī Latvijas Nacionālā standartizācijas institūcijas „Latvijas standarts” (LVS) mājas lapā pieejamo informāciju, kas liecina, ka Projekta 4.1.apakšpunktā minētais standarts ISO/IEC 19845 (UBL 2.1) nav adaptēts Latvijas nacionālā standarta statusā, tā pašreizējā izmantošana Projektā nav atbalstāma. | **Ņemts vērā**  Norādām, ka atbilstoši noteikumu projekta 2.punktam *piemērojamais elektroniskā rēķina standarts šo noteikumu izpratnē ir dokumentu kopums, atsauce uz kuru publicēta Eiropas Savienības Oficiālajā Vēstnesī un ko veido Latvijas nacionālā standarta statusā adaptētais Eiropas Savienības standarts LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un ar to saistītā tehniskā specifikācija LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”.*  Attiecīgi noteikumu projektā ar terminu “piemērojamais elektronisko rēķinu standarts” tiek saprasti noteikumu projekta 2.punktā minēto dokumentu kopums, kurā arī ir atbilstoši noformēta atsauce uz standartu (dokumentu, kam Latvijā ir standarta statuss).  Savukārt pamatojums par obligāti piemērojamā standarta izmantošu izriet no Direktīvas 2014/55/ES un Eiropas Savienības Oficiālajā Vēstneša 2017.gada 17.oktobra laidienā Nr. L 266/19 publicētā Komisijas 2017.gada 16.oktobra īstenošanas lēmuma Nr.2017/1870, kurā tiek noteikts, ka dalībvalstīm ir jāpieņem elektroniskie rēķini atbilstoši konkrētam standartam un noteiktajām sintaksēm. Atbilstoši Direktīvas 2014/55/ES regulējumam nav pieļaujamas atkāpes no standarta vai sintakšu saraksta. Normatīvajā aktā nav iespējams pārņemt tikai būtiskākās standarta prasības, jo, ņemot vērā konkrētā standarta mērķi un saturu, visa standartā iekļautā informācija ir nepieciešama attiecīgu informācijas sistēmu tehniskai izstrādei un atbilstošas darbības nodrošināšanai. Pretējā gadījumā faktiski būtu jāpārraksta viss standarts normatīvajā aktā, kas nebūtu praktiski iespējams lielā informācijas apjoma dēļ. Papildus jāvērš uzmanība, ka minētais standarts un sintakšu saraksts (tehniskā specifikācija) ir pieejams lejupielādei par brīvu (Latvijas Standartizācijas tīmekļvietnē) saskaņā ar 2018.gada 18.decembrī noslēgto Eiropas Standartizācijas komitejas (*European Committee for Standardisation*) un Eiropas Komisijas izņēmuma licences līgumu, kas paredz, ka  piekļuvi minētajiem standartizācijas dokumentiem apmaksā Eiropas Komisija. Personām nerodas izmaksas, lai iepazītos ar standartu. | | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja papildus 3.punktā minētajam tas atbilst PAN-EUROPEAN PUBLIC PROCUREMENT ONLINE (PEPPOL) BIS Billing 3.0 elektronisko rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē http://docs.peppol.eu/poacc/billing/3.0/.” |
| 10. | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja tas atbilst šādām papildu prasībām:  4.1. piemērojamajā elektronisko rēķinu standartā noteiktajai ISO/IEC 19845 (UBL 2.1) sintaksei;  4.2. PAN-EUROPEAN PUBLIC PROCUREMENT ONLINE (PEPPOL) BIS Billing 3.0 rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē <http://docs.peppol.eu/poacc/billing/3.0/>.” | | **Vides aizsardzības un reģionālās attīstības ministrija**  Atbilstoši direktīvai 2014/55/ES un Eiropas Komisijas 2017. gada 16.oktobra īstenošanas lēmumā Nr.2017/1870 noteiktajam standartam un sintakšu sarakstam, kas minēts arī šo noteikumu anotācijā, kā obligāti pieņemamas ir nosauktas 2 sintakses - ISO/IEC 19845 (UBL 2.1) un UN/CEFACT CII D16B, kā neobligāta - UN/EDIFACT CII. Tas nozīmē, ka grāmatvedības sistēmām (kuras tiek lietotas valsts pārvaldē) ir jāspēj apstrādāt elektroniskos rēķinus, kas sagatavoti kā minimums, lietojot 2 sintakses (kas savā starpā ir mehāniski konvertējamas), un ir nepamatoti izvirzīt prasību Latvijā reģistrētiem lietotājiem iesniegt tikai UBL sintaksē sagatavotus elektroniskos rēķinus. Iespējamā rīcība - ieteikt elektroniskos rēķinus sagatavot iesniegšanai, lietojot UBL sintaksi un to aprakstīt noteikumu projekta anotācijā.  Ņemot vērā minēto, VARAM piedāvā noteikumu projekta 4.punktu: “Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja tas atbilst šādām papildu prasībām:  4.1.piemērojamajā elektronisko rēķinu standartā noteiktajai ISO/IEC 19845 (UBL 2.1) sintaksei;  4.2.PAN-EUROPEAN PUBLIC PROCUREMENT ONLINE (PEPPOL) BIS Billing 3.0 rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē [http://docs.peppol.eu/poacc/billing/3.0/.” izteikt](http://docs.peppol.eu/poacc/billing/3.0/.) šādā redakcijā: *“4.Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja tas atbilst PAN-EUROPEAN PUBLIC PROCUREMENT ONLINE (PEPPOL) BIS Billing 3.0 rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē* [*http://docs.peppol.eu/poacc/billing/3.0/*](http://docs.peppol.eu/poacc/billing/3.0/)*.”* | **Ņemts vērā**  Atbilstoši protokollēmuma 5.punktam paredzēts, kaFinanšu ministrija virzīs grozījumus normatīvajos aktos, nosakot kādā sintaksē Latvijā pastāvīgi dzīvojošas fiziskas personas un Latvijā reģistrētas juridiskas personas izraksta elektroniskos rēķinus. Līdz ar to jautājums par konkrētas sintakses izmantošanu ir risināms citā normatīvajā aktā. | | **Noteikumu projekta 4.punkts:**  “4. Ja piegādātājs reģistrēts vai pastāvīgi dzīvo Latvijā, pasūtītājs, sabiedrisko pakalpojumu sniedzējs vai publiskais partneris vai tā pārstāvis pieņem piegādātāja sagatavotu vai izsniegtu elektronisko rēķinu, ja papildus 3.punktā minētajam tas atbilst PAN-EUROPEAN PUBLIC PROCUREMENT ONLINE (PEPPOL) BIS Billing 3.0 elektronisko rēķinu pamatelementu izmantošanas specifikācijai (Core Invoice Usage Specification (CIUS)), kas ir publicēta PEPPOL tīmekļa vietnē http://docs.peppol.eu/poacc/billing/3.0/.” |
| 11. | **Anotācijas I sadaļas 2.punkts** | | **Vides aizsardzības un reģionālās attīstības ministrija**  Anotācijas sadaļā “I. Tiesību akta projekta izstrādes nepieciešamība” (Standarta piemērošana, 5.lpp.) ir minēts: “Konkrētas sintakses izmantošana nodrošina izmaksu samazinājuma iespējams iekšzemes darījumiem Latvijā, jo neveidojot paralēlu atbalstu divām sintaksēm netiks izmantoti piegādes pakalpojumu sniedzēji un tiks nodrošināta ekonomiski izdevīgāka elektronisko rēķinu aprite. Tajā pašā laikā prasību definēšana šādā veidā nodrošina tehnoloģiskās neitralitātes ievērošanu, kā arī neliedz privātpersonu vajadzībām iegādāties vai veidot informācijas sistēmas, kas atbalsta vairākas sintakses (vai vairākus standartus), ja tās uzskata šādu rīcību par nepieciešamu (jo sevišķi, ja attiecīgās personas sadarbojas ar trešajām valstīm, kurās tiek izmantotas atšķirīgas sintakses vai standarti elektronisko rēķinu apritē).”  VARAM lūdz minēto tekstu dzēst no anotācijas, jo nav pamata apgalvot, ka jāorientējas tikai uz vienu elektroniskā rēķina pieraksta sintaksi, jo grāmatvedības sistēmām (īpaši tām, kuras tiek lietotas valsts pārvaldē) ir jāspēj apstrādāt elektroniskos rēķinus, kas sagatavoti kā minimums, lietojot 2 sintakses (kas savā starpā ir mehāniski konvertējamas). | **Ņemts vērā**  Finanšu ministrija piekrīt Vides aizsardzības un reģionālās attīstības ministrijas viedoklim par vienas sintakses izmantošanu tiktāl ciktāl tas attiecas uz minēto noteikumu projektu. | | **Precizēts anotācijas I sadaļas 2.punkts** |
| 12. | **Anotācijas I sadaļas 2.punkts** | | **Vides aizsardzības un reģionālās attīstības ministrija**  Atbilstoši direktīvai 2014/55/ES un Eiropas Komisijas 2017.gada 16.oktobra īstenošanas lēmumā Nr.2017/1870 noteiktajam standartam un sintakšu sarakstam, kas minēts arī šo noteikumu anotācijā, kā obligāti pieņemamas ir nosauktas 2 sintakses - ISO/IEC 19845 (UBL 2.1) un UN/CEFACT CII D16B, kā neobligāta - UN/EDIFACT CII. Tas nozīmē, ka grāmatvedības sistēmām (kuras tiek lietotas valsts pārvaldē) ir jāspēj apstrādāt elektroniskos rēķinus, kas sagatavoti kā minimums, lietojot 2 sintakses (kas savā starpā ir mehāniski konvertējamas), un ir nepamatoti izvirzīt prasību Latvijā reģistrētiem lietotājiem iesniegt tikai UBL sintaksē sagatavotus elektroniskos rēķinus.  Līdz ar to Anotācijas sadaļā “I. Tiesību akta projekta izstrādes nepieciešamība” (Standarta piemērošana, 5.lpp.) tekstu: “Eiropas Komisija līdz šim ir sniegusi neviennozīmīgas atbildes par to, vai ārvalstniekiem var prasīt elektroniskā rēķina atbilstību Latvijas definētajam CIUS un vienai konkrētai sintaksei.” VARAM lūdz aizstāt ar šādu tekstu: *“Eiropas Komisija līdz šim ir sniegusi neviennozīmīgas atbildes par to, vai ārvalstniekiem var prasīt elektroniskā rēķina atbilstību Latvijas definētajam CIUS.”* | **Ņemts vērā** | | **Precizēts anotācijas I sadaļas 2.punkts** |
| 13. | **Noteikumu projekta 5.punkts:**  5. Pasūtītājs, sabiedrisko pakalpojumu sniedzējs vai publiskais partneris vai tā pārstāvis nodrošina iespēju piegādātājiem iesniegt elektroniskos rēķinus, izmantojot šādus elektronisko rēķinu piegādes kanālus:   * 1. nosūtot uz elektroniskā pasta adresi, kas norādīta pasūtītāja, sabiedrisko pakalpojumu sniedzēja vai publiskā partnera vai tā pārstāvja tīmekļa vietnē un kas izmantojama saziņai ar attiecīgo pasūtītāju, sabiedrisko pakalpojumu sniedzēju vai publisko partneri vai tā pārstāvi;   2. nosūtot uz oficiālo elektronisko adresi (pieejama Latvijā reģistrētiem vai pastāvīgi dzīvojošiem piegādātājiem elektronisko rēķinu piegādei valsts pārvaldes iestādēm, pašvaldībām un to iestādēm);   3. citā veidā, kas norādīts iepirkuma līgumā vai publiskās un privātās partnerības līgumā.” | | **Vides aizsardzības un reģionālās attīstības ministrija**  Visiem publiskā iepirkuma procesa dalībniekiem, kas ir aktivizējuši oficiālo elektronisko adresi vai normatīvajos aktos tās lietošana ir noteikta obligāta, tas ir vienīgais elektronisko rēķinu iesniegšanas kanāls. Elektroniskais pasts ir spēkā līdz brīdim, kamēr oficiālās elektroniskās adreses lietošana nav obligāta (šobrīd Uzņēmumu reģistra reģistros reģistrētiem subjektiem 2020. gada 1. janvāris) un tiem ārvalstniekiem, kuriem oficiālās elektroniskās adreses lietošana nav obligāta.  Tāpat nedrīkst ignorēt iespēju, ka, neskatoties uz aktivizētu oficiālo elektronisko adresi, komersantiem var būt izdevīgāk lietot dažādus elektronisko rēķinu aprites mezglus, tīklus utt. elektronisko rēķinu piegādei. Šādās situācijās ir svarīgi noteikt, ka to atļauts darīt ar nosacījumu, ja šie tīkli ir integrējuši savu risinājumu ar oficiālo elektronisko adresi un šādā tīklā iesūtīts elektroniskais rēķins nonāk pie adresāta elektroniskajā adresē. Integrācija nav valsts atbildība, jo valstij ir oficiālā elektroniskā adrese.  Ņemot vērā minēto, VARAM piedāvā noteikumu projekta 5.punktu:  “5. Pasūtītājs, sabiedrisko pakalpojumu sniedzējs vai publiskais partneris vai tā pārstāvis nodrošina iespēju piegādātājiem iesniegt elektroniskos rēķinus, izmantojot šādus elektronisko rēķinu piegādes kanālus:  5.1. nosūtot uz elektroniskā pasta adresi, kas norādīta pasūtītāja, sabiedrisko pakalpojumu sniedzēja vai publiskā partnera vai tā pārstāvja tīmekļa vietnē un kas izmantojama saziņai ar attiecīgo pasūtītāju, sabiedrisko pakalpojumu sniedzēju vai publisko partneri vai tā pārstāvi;  5.2. nosūtot uz oficiālo elektronisko adresi (pieejama Latvijā reģistrētiem vai pastāvīgi dzīvojošiem piegādātājiem elektronisko rēķinu piegādei valsts pārvaldes iestādēm, pašvaldībām un to iestādēm);  5.3. citā veidā, kas norādīts iepirkuma līgumā vai publiskās un privātās partnerības līgumā.”  izteikt šādā redakcijā:  *“5. Pasūtītājs, sabiedrisko pakalpojumu sniedzējs vai publiskais partneris vai tā pārstāvis nodrošina iespēju piegādātājiem iesniegt elektroniskos rēķinus, izmantojot šādus elektronisko rēķinu piegādes kanālus:*  *5.1. oficiālā elektroniskā adrese, piegādātājiem, kuriem saskaņā ar normatīvo regulējumu ir pienākums lietot oficiālo elektronisko adresi;*  *5.2. elektroniskais pasts, piegādātājiem, kuriem saskaņā ar normatīvo regulējumu nav pienākums lietot oficiālo elektronisko adresi (ārzemnieki), vai šis pienākums vēl nav iestājies, nosūtot elektronisko rēķinu uz elektroniskā pasta adresi, kas norādīta pasūtītāja, sabiedrisko pakalpojumu sniedzēja vai publiskā partnera vai tā pārstāvja tīmekļa vietnē un kas izmantojama saziņai ar attiecīgo pasūtītāju, sabiedrisko pakalpojumu sniedzēju vai publisko partneri vai tā pārstāvi;*  *5.4. citi elektronisko rēķinu piegādes kanāli, kuri ir integrējuši savus risinājumus ar oficiālās elektroniskās adreses risinājumu un lieto oficiālās elektroniskās adreses kanālu rēķinu piegādei valsts pārvaldes iestādēm, piemēram, Eiropas publisko iepirkumu tīkls PEPPOL (Pan European Public Procurement On-Line) gadījumā, ja tas ir integrēts ar oficiālās elektronisko adreses risinājumu.”* | **Ņemts vērā (panākta vienošanās saskaņošanas laikā)**  Ar protokollēmuma 2.punktu tiek noteikts, ka Vides aizsardzības un reģionālās attīstības ministrijai sadarbībā ar Finanšu ministriju jāsagatavo un atbilstoši kompetencei noteiktā kārtībā jāiesniedz Ministru kabinetā nepieciešamos grozījumus normatīvajos aktos, nosakot, ka tiešās pārvaldes iestādes elektronisko rēķinu saņemšanai izmanto tikai īstenot Eiropas infrastruktūras savienošanas instrumenta (*Connecting Europe Facility*) līdzfinansēto projektu ietvaros radītos elektronisko rēķinu piegādes risinājumus. Papildu apsvērumus sk. anotācijā. | | **Noteikumu projekta 6.punkts:**  “6. Pasūtītājs, sabiedrisko pakalpojumu sniedzējs vai publiskais partneris vai tā pārstāvis nodrošina iespēju piegādātājiem iesniegt elektroniskos rēķinus, izmantojot šādus elektronisko rēķinu piegādes kanālus:  6.1. nosūtot uz oficiālo elektronisko adresi (pieejama Latvijā reģistrētiem vai pastāvīgi dzīvojošiem piegādātājiem elektronisko rēķinu piegādei valsts pārvaldes iestādēm, pašvaldībām un to iestādēm);  6.2. nosūtot uz elektroniskā pasta adresi, kas norādīta pasūtītāja, sabiedrisko pakalpojumu sniedzēja vai publiskā partnera vai tā pārstāvja tīmekļa vietnē un kas izmantojama saziņai ar attiecīgo pasūtītāju, sabiedrisko pakalpojumu sniedzēju vai publisko partneri vai tā pārstāvi;  6.3. citā veidā, kas norādīts iepirkuma līgumā vai publiskās un privātās partnerības līgumā.” |
| 14. | **Anotācijas I sadaļas 2.punkts** | | **Vides aizsardzības un reģionālās attīstības ministrija**  Šo noteikumu projekta anotācijas sadaļā “I. Tiesību akta projekta izstrādes nepieciešamība” (Regulējuma ietekme 2.lpp.) ir teikts: “…, ja piegādātājs izvēlas rēķinu iesniegt elektroniskā veidā, tas to dara atbilstoši direktīvas 2014/55/ES un Eiropas Komisijas 2017. gada 16.oktobra īstenošanas lēmumā Nr.2017/1870 minētajam standartam un sintakšu sarakstam.” Kā obligāti pieņemamas ir nosauktas 2 sintakses - ISO/IEC 19845 (UBL 2.1) un UN/CEFACT CII D16B, kā neobligāta - UN/EDIFACT CII. Tas nozīmē, ka grāmatvedības sistēmām (kuras tiek lietotas valsts pārvaldē) ir jāspēj apstrādāt elektroniskos rēķinus, kas sagatavoti kā minimums, lietojot 2 sintakses (kas savā starpā ir mehāniski konvertējamas), un ir nepamatoti izvirzīt prasību Latvijā reģistrētiem lietotājiem iesniegt tikai UBL sintaksē sagatavotus elektroniskos rēķinus. Iespējamā rīcība - ieteikt elektroniskos rēķinus sagatavot iesniegšanai, lietojot UBL sintaksi un to aprakstīt noteikumu projekta anotācijā.  VARAM lūdz izteikt Anotācijas sadaļas “I. Tiesību akta projekta izstrādes nepieciešamība” (E-rēķinu piegādes kanāli, 6.lpp.) tekstu: “Ar noteikumu projektu tiek paredzēti trīs elektronisko rēķinu piegādes kanāli. Piegādātāji elektroniskos rēķinus būs tiesīgi iesniegt, izmantojot elektroniskā pasta adresi, oficiālo elektronisko adresi vai iepirkuma līgumā vai publiskās un privātās partnerības līgumā norādītajā veidā. Iespēja iepirkuma līgumā vai publiskās un privātās partnerības līgumā paredzēt arī citus piegādes kanālus nodrošinās iespēju tirgum piedāvāt arī citus efektīvus un tehnoloģiski pielāgotākus piegādes un apstrādes risinājumus. Attīstoties informācijas tehnoloģijas infrastruktūrai un risinājumiem, nākotnē tiks pārskatīts un lemts par konkrētu risinājuma izmantošanu, atsakoties no elektroniskās pasta adreses kā salīdzinoši neērta un nedroša piegādes kanāla.” šādā redakcijā:  “*Ar noteikumu projektu tiek paredzēti divi elektronisko rēķinu piegādes kanāli. Piegādātāji elektroniskos rēķinus būs tiesīgi iesniegt, izmantojot oficiālo elektronisko adresi vai elektronisko pasta adresi.*  *Visiem elektronisko rēķinu iesniedzējiem, kuri ir aktivējuši oficiālo elektronisko adresi, vai normatīvajos aktos tās lietošana ir noteikta obligāta, tas ir vienīgais elektronisko rēķinu iesniegšanas kanāls.*  *Elektroniskās pasta adreses kanāls ir izmantojams līdz brīdim, kamēr oficiālās elektroniskās adreses lietošana nav obligāta un ārzemniekiem, kuri nav aktivējuši e-adresi.*  *Piegādātāji var izmantot arī citus tehnoloģiskus risinājumus (specializētus elektronisko rēķinu portālus vai tīklus, piemēram, PAN-EUROPEAN PUBLIC PROCUREMENT ONLINE (PEPPOL)) elektronisko rēķinu sagatavošanai, apstrādei un iesniegšanai, ar nosacījumu, ka šie risinājumi ir integrēti ar oficiālo elektronisko adresi un tajos iesūtītie elektroniskie rēķini nonāk pie adresāta oficiālajā elektroniskajā adresē. Šāda pieeja nodrošina iespēju tirgum piedāvāt arī citus efektīvus un tehnoloģiski pielāgotākus elektronisko rēķinu piegādes un apstrādes risinājumus, tos integrējot ar oficiālo elektronisko adresi.”* | **Ņemts vērā**  Tiek precizēts noteikumu projekts, paredzot, ka pasūtītājiem, sabiedrisko pakalpojumu sniedzējiem un publiskajiem partneriem ir jāspēj pieņemt elektroniskos rēķinus atbilstoši abām sintaksēm. Protokollēmuma 5.punktā ir paredzēts uzdevums Finanšu ministrijai risināt jautājumu par vienas konkrētas sintakses izmantošanu elektronisko rēķinu izrakstīšanai.  Anotācijā tiek aicināts informācijas tehnoloģijas sistēmas izstrādātājiem veidot tādas informācijas tehnoloģijas sistēmas, kurās elektronisko rēķinu izrakstīšanai tiek noteikta tikai UBL sintaksē, ievērojot arī protokollēmuma 5.punktā doto uzdevumu, ka elektronisko rēķinu izrakstīšanai izmanto tikai UBL. | | **Anotācijas I sadaļas 2.punkts** |
| 15. | **Anotācijas V sadaļa** | | **Tieslietu ministrija**  Lūdzam precizēt projekta anotācijas V sadaļas 1.punktu un 1.tabulu atbilstoši instrukcijas Nr. 19 56. punktam, kā arī precizēt projektu, nodrošinot pilnīgu un korektu Direktīvas normu pārņemšanu.  Pirmkārt, lūdzam redakcionāli precizēt projekta anotācijas V sadaļas 1. tabulas B aili, konkretizējot, kāda normatīvā akta 1. un 5. pantā attiecīgās Direktīvas normas tiek pārņemtas, ņemot vērā, ka projektā šādu vienību (pantu) nav.  Otrkārt, lūdzam atkārtoti izvērtēt izvēli nepārņemt projektā vai citos normatīvajos aktos Direktīvas 2. panta 2.-5. punkta tiesību normas (terminu skaidrojumus) un nepieciešamības gadījumā papildināt projektu ar attiecīgu tiesisko regulējumu. Norādām, ka terminu definīcijas Eiropas Savienības tiesību aktos tiek ietvertas, lai nodrošinātu vienveidīgu šo terminu piemērošanu visās Eiropas Savienības dalībvalstīs. Līdz ar to Tieslietu ministrijas ieskatā projekta autoru skaidrojums, ka attiecīgie termini tiek “lietoti to vispārpieņemtajā nozīmē” un līdz ar to nacionālajos normatīvajos aktos nav jāpārņem, nav pietiekams, nenodrošina Direktīvas pilnīgu pārņemšanu un nebūs uzskatāms par pamatojumu gadījumā, ja tiktu uzsākta pārkāpuma procedūra par nesavlaicīgu vai nepilnīgu Direktīvas pārņemšanu Latvijā.  Treškārt, lūdzam papildināt projekta anotācijas V sadaļas 1. tabulu ar informāciju par to, kur (kādos normatīvajos aktos) tiks pilnībā pārņemtas Direktīvas 6. panta tiesību normas atbilstoši instrukcijas Nr. 19 56.3. apakšpunktam. | **Ņemts vērā**  Pirmkārt, attiecīgās ailes tiek precizētas atbilstoši Tieslietu ministrijas un instrukcijas Nr.19 56.punktam.  Otrkārt, Direktīvas 2014/55/ES 2.panta 1, 6., 7., 8., 9.punktā minētie termini ir ietveri Publisko iepirkumu likumā un Sabiedrisko pakalpojumu sniedzēju iepirkumu likumā, savukārt pārējie Direktīvas 2014/55/ES 2.pantā minētie termini netiek lietoti normatīvajos aktos.  Treškārt, Direktīvas 2014/55/ES 6.pantā minētie “pamatelementi” ir norādīti, dodot uzdevumu Eiropas Standartizācijas institūcijai izstrādāt atbilstošu Eiropas elektronisko rēķinu standartu, kurā būtu ietverti minētie pamatelementi jeb informācija. Eiropas Elektronisko rēķinu standarts ir izstrādāts tādējādi, ka bez minētajiem pamatelementiem jeb informācijas nav iespējams sagatavot standartam atbilstošu elektronisko rēķinu. Līdz ar to Direktīvas 2014/55/ES 6.pantu nav nepieciešams atsevišķi pārņemt. Vienlaikus informējam, ka vismaz daļa no Direktīvas 2014/55/ES 6.pantā minētajiem elementiem ir definēti Grāmatvedības likuma 7.pantā kā attaisnojuma dokumenta (t.sk. rēķina) obligātie rekvizīti. Vienlaikus minētā norma neizslēdz citu rekvizītu ietveršanu rēķinā. | | **Precizēta Anotācijas V sadaļa** |
| 16. | **Protokollēmuma projekta 1.punkts:**  “1. Eiropas infrastruktūras savienošanas instrumenta (*Connecting Europe Facility*) līdzfinansētā projekta “Eiropas elektroniskais rēķins” (*e-Invoices CEF Project*) apstiprināšanas gadījumā Vides aizsardzības un reģionālās attīstības ministrijai (Valsts reģionālās attīstības aģentūrai) īstenot Eiropas infrastruktūras savienošanas instrumenta (*Connecting Europe Facility*) līdzfinansēto projektu un līdz 2020. gada 1. jūnijam noteiktā kārtībā iesniegt Ministru kabinetā attiecīgu tiesību akta projektu, lai noteiktu, ka valsts tiešās pārvaldes iestādes izmanto projekta rezultātus, paredzot nepieciešamo finansējumu projekta rezultātu uzturēšanai.” | | **Vides aizsardzības un reģionālās attīstības ministrija**  VARAM lūdz protokollēmuma 1.punktu: “1. Eiropas infrastruktūras savienošanas instrumenta (*Connecting Europe Facility*) līdzfinansētā projekta “Eiropas elektroniskais rēķins” (*e-Invoices CEF Project*) apstiprināšanas gadījumā Vides aizsardzības un reģionālās attīstības ministrijai (Valsts reģionālās attīstības aģentūrai) īstenot Eiropas infrastruktūras savienošanas instrumenta (*Connecting Europe Facility*) līdzfinansēto projektu un līdz 2020. gada 1. jūnijam noteiktā kārtībā iesniegt Ministru kabinetā attiecīgu tiesību akta projektu, lai noteiktu, ka valsts tiešās pārvaldes iestādes izmanto projekta rezultātus, paredzot nepieciešamo finansējumu projekta rezultātu uzturēšanai.” dzēst. | **Ņemts vērā (saskaņošanas laikā panākta vienošanās par redakciju)** | | **Protokollēmuma projekta 2.punkts:**  “2. Vides aizsardzības un reģionālās attīstības ministrijai (Valsts reģionālās attīstības aģentūrai), īstenojot Eiropas infrastruktūras savienošanas instrumenta (Connecting Europe Facility) līdzfinansēto projektu “Eiropas elektroniskais rēķins” (e-Invoices CEF Project), sadarbībā ar Finanšu ministriju sagatavot un atbilstoši kompetencei noteiktā kārtībā iesniegt Ministru kabinetā nepieciešamos grozījumus normatīvajos aktos, nosakot, ka tiešās pārvaldes iestādes elektronisko rēķinu saņemšanai izmanto tikai projekta ietvaros radītos elektronisko rēķinu piegādes risinājumus.” |
| 17. | **Protokollēmuma projekta 1.punkts:**  “1. Eiropas infrastruktūras savienošanas instrumenta (*Connecting Europe Facility*) līdzfinansētā projekta “Eiropas elektroniskais rēķins” (*e-Invoices CEF Project*) apstiprināšanas gadījumā Vides aizsardzības un reģionālās attīstības ministrijai (Valsts reģionālās attīstības aģentūrai) īstenot Eiropas infrastruktūras savienošanas instrumenta (*Connecting Europe Facility*) līdzfinansēto projektu un līdz 2020. gada 1. jūnijam noteiktā kārtībā iesniegt Ministru kabinetā attiecīgu tiesību akta projektu, lai noteiktu, ka valsts tiešās pārvaldes iestādes izmanto projekta rezultātus, paredzot nepieciešamo finansējumu projekta rezultātu uzturēšanai.” | | **Veselības ministrija**Lūdzam papildināt Ministru kabineta sēdes protokollēmuma projekta 1.punktu, izsākot to šādā redakcijā: “Eiropas infrastruktūras savienošanas instrumenta (*Connecting Europe Facility*) līdzfinansētā projekta “Eiropas elektroniskais rēķins” (*e-Invoices CEF Project*) apstiprināšanas gadījumā Vides aizsardzības un reģionālās attīstības ministrijai (Valsts reģionālās attīstības aģentūrai) īstenot Eiropas infrastruktūras savienošanas instrumenta (*Connecting Europe Facility*) līdzfinansēto projektu un līdz 2020. gada 1. jūnijam noteiktā kārtībā iesniegt Ministru kabinetā attiecīgu tiesību akta projektu, lai noteiktu, ka valsts tiešās pārvaldes iestādes izmanto projekta rezultātus, paredzot papildus nepieciešamo finansējumu projekta rezultātu uzturēšanai.” | **Ņemts vērā**  (Precizēts atbilstoši panāktajai vienošanās ar VARAM) | | **Protokollēmuma projekta 2.punkts:**  “2. Vides aizsardzības un reģionālās attīstības ministrijai (Valsts reģionālās attīstības aģentūrai), īstenojot Eiropas infrastruktūras savienošanas instrumenta (Connecting Europe Facility) līdzfinansēto projektu “Eiropas elektroniskais rēķins” (e-Invoices CEF Project), sadarbībā ar Finanšu ministriju sagatavot un atbilstoši kompetencei noteiktā kārtībā iesniegt Ministru kabinetā nepieciešamos grozījumus normatīvajos aktos, nosakot, ka tiešās pārvaldes iestādes elektronisko rēķinu saņemšanai izmanto tikai projekta ietvaros radītos elektronisko rēķinu piegādes risinājumus.” |
| 18. |  | | **Vides aizsardzības un reģionālās attīstības ministrija**VARAM lūdz protokollēmumu papildināt ar jaunu punktu šādā redakcijā: *“Jautājumu par papildu nepieciešamā finansējuma piešķiršanu Valsts reģionālās attīstības aģentūrai Eiropas infrastruktūras savienošanas instrumenta (Connecting Europe Facility) līdzfinansētā projekta “Eiropas elektroniskais rēķins” (e-Invoices CEF Project) īstenošanai 2020. gadā 73 129 euro (divām štata vietām par sistēmas ieviešanu), uzturēšanas posmā no 2021. gada 1. janvāra 67 575 euro (divām štata vietām par sistēmas uzturēšanu) un 60 000 euro katru gadu (kā maksa PEPPOL (Pan European Public Procurement On-Line) par sniegto pakalpojumu), izskatīt Ministru kabinetā likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.”* | **Ņemts vērā** | | **Protokollēmuma projekta 3. un 4.punkts:**  “3. Jautājumu par papildus nepieciešamā finansējuma piešķiršanu Valsts reģionālās attīstības aģentūrai indikatīvi 60 000 euro katru gadu (kā maksu PEPPOL (Pan European Public Procurement On-Line) par sniegto pakalpojumu) izskatīt Ministru kabinetā likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem, ievērojot valsts budžeta finansiālās iespējas.  4. Lai nodrošinātu finansējumu Valsts reģionālās attīstības aģentūrai 2020.gadā indikatīvi 73 129 euro (divām amata vietām par sistēmas ieviešanu) un uzturēšanai posmā no 2021.gada 1.janvāra indikatīvi 67 575 euro (divām amata vietām par sistēmas uzturēšanu), kas ir nepieciešams papildus Eiropas infrastruktūras savienošanas instrumenta (Connecting Europe Facility) līdzfinansētā projekta “Eiropas elektroniskais rēķins” (e-Invoices CEF Project) īstenošanai paredzētajam finansējumam, VARAM sagatavot un noteiktā kārtībā iesniegt izskatīšanai Ministru kabineta sēdē priekšlikumus finansējuma un amata vietu pārdalei.” |
| 19. | **Anotācijas I sadaļas 2.punkts** | | **Vides aizsardzības un reģionālās attīstības ministrija**  VARAM lūdz Anotācijas sadaļas “I. Tiesību akta projekta izstrādes nepieciešamība” (Protokollēmuma projekts, 8.lpp.) tekstu: “Līdz ar to protokollēmumā tiek noteikts, ka Vides aizsardzības un reģionālas attīstības ministrijai un Vides reģionālās attīstības aģentūrai Eiropas infrastruktūras savienošanas instrumenta (*Connecting Europe Facility*) līdzfinansētā projekta “Eiropas elektroniskais rēķins” (*e-Invoices CEF Project*) apstiprināšanas gadījumā jāīsteno projekts un jāizstrādā nepieciešamie tiesību akti, nosakot, ka valsts tiešās pārvaldes iestādes izmanto projekta rezultātus, paredzot nepieciešamo finansējumu projekta rezultātu uzturēšanai.” dzēst. | **Ņemts vērā (saskaņošanas laikā panākta vienošanās par redakciju)** | | **Precizēts anotācijas I sadaļas 2.punkts** |
| Atbildīgā amatpersona: | |  | | |
|  | | (paraksts)\* | | |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Matulis

Juridiskā departamenta Iepirkumu politikas un valsts nekustamo īpašumu

pārvaldīšanas politikas nodaļas vecākais eksperts

tālr. 67095457, fakss 67095577

edgars.matulis@fm.gov.lv